Elmondjuk, miért választhatta ezeket a neveket Orbán Viktor a kis rinónak
Péntek délelõtt derült ki, hogy Orbán Viktor miniszterelnök lett a keresztapja annak a rinocérosznak, ami még október elején született a Nyíregyházi Állatparkban. A keresztapasághoz a névadás feladata is hozzátartozik, ez ügyben a miniszterelnök a közösségi oldalán kért segítséget. A választható nevek: Csülök, Fülig Jimmy, Chico, Antoine, Bernardo, Désiré. Most elmondjuk, miért választhatta éppen ezeket a neveket a miniszterelnök.
A miniszterelnököt régi élmények fûzik a Nyíregyházi Állatpark rinocéroszaihoz, ugyanis három évvel ezelõtt egy jótékonysági akció keretében látogatta meg azt a Hans nevû rinocéroszt, akinek most borja született. 

A kis rinocérosznak Orbán Viktor lett a keresztapja, és péntek délelõtt szavazást indított arról, hogy mi legyen a kisállat neve. A választható nevek:

-   Csülök
-   Fülig Jimmy
-   Chico
-   Antoine
-   Bernardo
-   Désiré

Felmerül a kérdés, miért éppen ezeket a neveket választhatta Orbán Viktor. Erre próbáltunk választ keresni.

Csülök és Fülig Jimmy:

Csülök Rejtõ Jenõ regényhõse, aki az író több mûvében is szerepel. A Három testõr Afrikában címû regénybõl magyar film is készült, ebben John Fowler „Csülök” szerepét Koncz Gábor játszotta. 

Rejtõ Jenõ a megoldás kulcsa Fülig Jimmy esetében is, ugyanis õ is az író több regényének fõhõse. A Három testõr Afrikában és a Piszkos Fred közbelép egyébként Orbán Viktor javaslatára került be a Nemzeti Könyvtárba 2014-ben (a Csontbrigád-dal együtt)

Tuskó Hopkins, Senki Alfonz és Csülök triumvirátusa például egyszerre rokonítható A három testõrrel, valamint Svejkkel, a derék katonával

– írta a miniszterelnök a kötet ajánlójában.

Antoine és Désiré:

Antoine és Désiré Cseh Tamás dalainak szereplõi. Egy 1978-ban megjelent album kettejük történeteit dolgozza fel (Bereményi Géza írta a dalszövegeket), de Antoine és Désiré más lemezeken és dalokban is felbukkan.

Cseh Tamásról halálát követõen Orbán Viktor azt mondta: Cseh Tamás a legjobb katonánk, a legjobb harcosunk volt.

A miniszterelnök többször posztolt már közösségi oldalán ismertebb slágereket is a mûvésztõl, de egy korábbi, a 888.hu portálon megjelent interjúban elmondta, olykor egy pohár bor mellé is szívesen hallgat Cseh Tamás-dalokat, ilyenkor úgy érzi, minden a helyére kerül. 

Chico és Bernardo:

A Chico spanyolul fiút, kölyköt jelent (a rinocérosz bikaborjúra pedig ez most kétségkívül illik). Ráadásul A hét mesterlövész címû nagyszerû filmben Chicónak hívják a legfiatalabb hõst, Bernardónak pedig a legbölcsebbet. Õk ketten kerülnek a legközelebb a dolgos, földmûvelõ falusiakhoz.Chico (Horst Buchholz játszotta az 1960-as eredetiben) a legfiatalabb, aki elsõként akar a fenyegetett falusiak segítségére sietni, majd miután bizonyít, beveszik a csapatba. A film végén pedig visszamegy a falusiak közé, ahol letelepszik a szerelmével.

Bernardo pedig a legnagyobb szívû hõs, aki maga köré gyûjti a fenyegetett falu gyerekeit, és megtanítja rá õket, hogy az igazi hõsök nem a fegyveresek, hanem a földet mûvelõ szüleik, akiknek nem fegyverük, hanem felelõsségük van. Végül a gyerekek védelmében hal meg.

Bernardót az 1960-as eredetiben Charles Bronson játssza, aki késõbb a Volt egyszer egy Vadnyugat címû kétségtelen remekmû fõszerepét (Harmónika) is eljátszotta. Orbán Viktorról tudott, hogy szereti a westernfilmeket. Többször nyilatkozta, hogy kedvenc filmje a Volt egyszer egy Vadnyugat, legalább 15-ször látta.
Nyíregyházi Állatpark szavazás Orbán Viktor rinocérosz